open-index/open-wikipedia-markdown huggingface dataset:
பெலிக்சு புளோபெர்கர்

**பெலிக்சு புளோபெர்கர்**  (*Felix Blohberger*)  ஆசுத்திரியா நாட்டைச் சேர்ந்த ஒரு சதுரங்க வீரராவார். 2002 ஆம் ஆண்டு ஆகத்து மாதம் இருபதாம் தேதியன்று இவர் வியன்னா நகரத்தில் பிறந்தார். பிடே அமைப்பு 2022 ஆம் ஆண்டு பெலிக்சு புளோபெர்கருக்கு கிராண்டுமாசுட்டர் பட்டத்தை வழங்கியது. முன்னதாக இவர் 2016 ஆம் ஆண்டில் பிடே மாசுட்டர் பட்டத்தையும் 2018 ஆம் ஆண்டில் பன்னாட்டு மாசுட்டர் பட்டத்தையும் பெற்றிருந்தார். 
## முக்கியப் போட்டிகள்

2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் பெலிக்சு புளோபெர்கர் விளையாடினார். முதல் சுற்றில் கிரீசு நாட்டைச் சேர்ந்த திமிட்ரியோசு மாசுட்ரோவாசிலிசுடன் மோதினார். 
## மேற்கோள்கள்

பகுப்பு:2002 பிறப்புகள்
பகுப்பு:வாழும் மக்கள்
பகுப்பு:ஆத்திரிய சதுரங்க வீரர்கள்
பகுப்பு:சதுரங்கப் பேராதன்கள்
தொச்சாரியர்கள்

**தொச்சாரியர்கள்** (Tocharians) எனப்படுவர்கள் தொச்சாரிய மொழிகளை பேசிய மக்கள் ஆவர். இம்மொழிகள் இந்திய-ஐரோப்பிய மொழிகள் ஆகும். பொ. ஊ. 400 முதல் பொ. ஊ. 1200 வரையிலான தோராயமான காலகட்டத்தைச் சேர்ந்த சுமார் 7,600 பதிவேடுகளில் இருந்து இம்மொழிகள் அறியப்படுகின்றன. சீனாவின் தற்போதைய சிஞ்சியாங்கின் தாரிம் வடிநிலத்தின் வடக்கு நுனியில் இப்பதிவேடுகள் கண்டெடுக்கப்பட்டன. பண்டைக் கால கிரேக்க நூல்களில் பொ. ஊ. மு. 2ஆம் நூற்றாண்டு முதல் பாக்தீரியா பகுதியை ஆக்கிரமித்திருந்த *தொக்கரோய்* (இலத்தீன் *தொச்சாரி*) என்று அழைக்கப்பட்ட மக்களுடன் தொடர்புபடுத்தப்பட்ட மக்களுக்கு "தொச்சாரியர்கள்" என்ற பெயர் கொடுக்கப்பட்டது. இந்த அடையாளப்படுத்தலானது பொதுவாக தவறு எனக் கருதப்படுகிறது. எனினும், தொச்சாரியர்கள் என்ற பெயரானது இந்த மொழிகள் மற்றும் இதை பேசியவர்களுக்கு பொதுவான பெயராக வழங்கப்படுகிறது. இவர்களது உண்மையான இனப் பெயர் என்னவென்று தெரியவில்லை. எனினும் இவர்கள் தங்களைத் தாமே அக்னி, குசி மற்றும் குரோரன் அல்லது சமஸ்கிருத நூல்களில் அக்னியா, குச்சியா என்று குறிப்பிடப்பட்டுள்ளவாறு வழங்கப்பட்டிருக்கலாம் என்று கருதப்படுகிறது.

## மேற்கோள்கள்

பகுப்பு:அற்றுவிட்ட இனக் குழுக்கள்
பகுப்பு:CS1 ஜெர்மன்-language sources (de)
பாக்சர் கிளர்ச்சி

**பாக்சர் கிளர்ச்சி** (Boxer Rebellion) என்பது அயல் நாடுகளுக்கு எதிராக, காலனித்துவத்திற்கு எதிராக மற்றும் கிறித்தவத்திற்கு எதிராக 1899 மற்றும் 1901ஆம் ஆண்டுக்கு இடையில் சீனாவில் ஏற்பட்ட கிளர்ச்சியாகும். இது பாக்சர் கலகம் அல்லது இகேதுவான் இயக்கம் என்றும் அழைக்கப்படுகிறது. இது சீனாவின் சிங் அரசமரபின் முடிவின் போது ஏற்பட்டது. இந்த கிளர்ச்சியில் ஈடுபட்ட பெரும்பாலானவர்கள் ஆங்கிலத்தில் "பாக்சர்கள்" என்று அழைக்கப்படுகின்றனர். ஏனெனில் இந்த இயக்கத்தின் பெரும்பாலான உறுப்பினர்கள் சீன சண்டை கலைகளை அறிந்தவர்களாக இருந்தனர். அந்நேரத்தில் இக்கலைகள் "சீன குத்துச்சண்டை" என்று குறிப்பிடப்பட்டதால் இப்பெயரை இக்கிளர்ச்சி பெற்றது.

## மேற்கோள்கள்

பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:சீன வரலாறு
விளாதிமிர்-சுசுதால்

**விளாதிமிர்-சுசுதால்** (Vladimir-Suzdal) என்பது 12ஆம் நூற்றாண்டின் பிற்பகுதியில் கீவ உரூசுக்கு பின் வந்த முதன்மை வேள் பகுதிகளில் ஒன்றாகும். இது கிலையசமா மீதான விளாதிமிர் நகரத்தை மையமாகக் கொண்டிருந்தது. காலப்போக்கில் பல்வேறு சிறிய வேள் பகுதிகளாக பிரிக்கப்பட்ட ஒரு பெரிய வேள் பகுதியாக இது வளர்ச்சியடைந்தது. மங்கோலியப் பேரரசால் வெல்லப்பட்டதற்குப் பிறகு அதன் சொந்த உயர் குடியினரால் தலைமை தாங்கப்பட்ட சுயாட்சி கொண்ட அரசாக இந்த வேள் பகுதி உருவானது. எனினும் வேள் பகுதியின் ஆளுநர் பதவியானது தங்க நாடோடிக் கூட்டத்தால் (கானால்) வெளியிடப்பட்ட ''ஜர்லிக்கால்'' உருரிக் அரசமரபின் இறையாண்மையுள்ள ஆட்சியாளருக்கு வழங்கப்பட்டது.

## மேற்கோள்கள்

பகுப்பு:உருசியாவின் வரலாறு
அசீனா பழங்குடியினம்

**அசீனா** (Ashina) என்பது கோக் துருக்கியர்களின் ஒரு பழங்குடியினம் மற்றும் ஆட்சி செய்த அரசமரபு ஆகும். பொ. ஊ. 6ஆம் நூற்றாண்டின் நடுப்பகுதியில் இந்த பழங்குடியினம் முக்கியத்துவம் பெற்றது. அந்நேரத்தில் இதன் தலைவரான பூமின் ககான் உரூரன் ககானரசுக்கு எதிராக கிளர்ச்சியில் ஈடுபட்டார். இந்த அரச குடும்பத்தின் இரண்டு முதன்மை பிரிவுகளில் ஒன்று பூமின் ககான் மூலமும், மற்றொன்று இவரது சகோதரர் இசுதமியின் வழியாகவும் தோன்றியது. பூமின் ககானின் குடும்பமானது கோக் துருக்கியக் கூட்டமைப்பின் கிழக்கு பகுதியையும், இசுதமியின் குடும்பமானது மேற்கு பகுதியையும் ஆண்டன.

## மேற்கோள்கள்

பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:நடு ஆசிய மக்கள்
துங்குசிக் மொழிகள்

**துங்குசிக் மொழிகள்** (Tungusic languages) எனப்படுபவை கிழக்கு சைபீரியா மற்றும் மஞ்சூரியாவில் துங்குசிக் மக்களால் பேசப்படும் ஒரு மொழிக் குடும்பம் ஆகும். பல துங்குசிக் மொழிகள் அழியும் நிலையில் உள்ளன. துங்குசிக் மொழிக் குடும்பத்திலுள்ள சுமார் 12 எஞ்சியுள்ள மொழிகளை தாய்மொழியாக தோராயமாக 75,000 பேர் கொண்டுள்ளனர்.

## மேற்கோள்கள்

பகுப்பு:மொழிக் குடும்பங்கள்
பகுப்பு:சீன மொழி வார்த்தைகளைக் கொண்ட கட்டுரைகள்
பூமின் ககான்

**பூமின் ககான்** (Bumin Qaghan) (இறப்பு பொ. ஊ. 552) என்பவர் துருக்கிய ககானரசை நிறுவியவர் ஆவார். அசீனா தூவூவின் மூத்த மகன் இவர் ஆவார். உரூரன் ககானரசின் இறையாண்மையுள்ள ஆட்சியின் கீழ் துருக்கியர்களின் பழங்குடியின தலைவராக இவர் திகழ்ந்தார். உரூரன் ககானரசின் தியூமன் (10,000 பேரின் தளபதி) என்றும் இவர் குறிப்பிடப்பட்டுள்ளார்.

## குறிப்புகள்

## மேற்கோள்கள்

பகுப்பு:552 இறப்புகள்
கல்மிக்குகள்

**கல்மிக்குகள்** (Kalmyks) என்பவர்கள் பெரும்பாலும் உருசியாவில் வாழும் ஒரு மங்கோலிய இனக் குழு ஆவர். இவர்களது முன்னோர்கள் சுங்கரியாவில் இருந்து இடம் பெயர்ந்தவர்கள் ஆவர். ஐரோப்பிய உருசியாவின் தெற்குப் பகுதியில் 1635 முதல் 1779 வரை கல்மிக்கு கானரசை இவர்கள் அமைத்தனர். இக்காலத்தில் காசுப்பியன் கடலின் மேற்குக் கரையில் கல்மிக்கு புல்வெளியின் கல்மிக்கியாவில் பெரும்பான்மையினராக உள்ளனர். 

ஐரோப்பாவுக்குள் காணப்படும் ஒரே பாரம்பரிய பௌத்த மக்கள் இவர்கள் மட்டுமே ஆவர். குடி பெயர்ந்ததன் காரணமாக ஐக்கிய அமெரிக்கா, பிரான்சு, செருமனி, மற்றும் செக் குடியரசில் சிறிய கல்மிக்கு சமூகங்கள் காணப்படுகின்றன.

## மேற்கோள்கள்

பகுப்பு:உருசிய இனக்குழுக்கள்
பகுப்பு:Webarchive template wayback links
மமய்

**மமய்** (Mamai) (1325? - 1380/1381) என்பவர் தங்க நாடோடி கூட்டத்தின் ஒரு சக்தி வாய்ந்த மங்கோலிய ராணுவ தளபதி ஆவார். ஒரு பொதுவான, தவறான புரிதலுக்கு மாறாக இவர் ஒரு கான் (மன்னர்) கிடையாது. ஆனால் பல கான்களை உருவாக்கியவர் ஆவார். 1360கள் முதல் 1370கள் வரை கிட்டத்தட்ட இரு தசாப்த காலத்திற்கு தங்க நாடோடி கூட்டத்தின் பகுதிகள் அல்லது ஒட்டு மொத்த நாட்டின் மீதும் ஆதிக்கம் செலுத்தினார். பெரும் பிரச்சனைகள் என்று அறியப்பட்ட வாரிசுரிமை போர்களின் போது மையப்படுத்தப்பட்ட அதிகாரத்தை நிலை நாட்ட இவரால் இயலாத போதும், பிறர் குறுகிய காலத்திலேயே வந்து விட்டு சென்ற அதே நேரத்தில், தசாப்தங்களுக்கு ஒரு குறிப்பிடத்தக்க மற்றும் உறுதியான தலைவராக மமய் தொடர்ந்து நீடித்தார். குலிகோவோ யுத்தத்தில் இவர் தோற்கடிக்கப்பட்ட நிகழ்வானது நாடோடி கூட்டத்தின் வீழ்ச்சியின் தொடக்கத்தையும், இவரது திடீர் வீழ்ச்சியையும் குறித்ததாக அமைந்தது.

## மேற்கோள்கள்

பகுப்பு:மங்கோலியத் தளபதிகள்
பகுப்பு:1380 இறப்புகள்
ஐதராக்சிமெத்தில் குழு

**ஐதராக்சிமெத்தில் குழு** (*Hydroxymethyl group*) என்பது −CH2−OH என்ற கட்டமைப்பு வாய்ப்பாட்டைக் கொண்ட ஒரு மாற்றீட்டுக்கு வழங்கப்படும் பெயராகும். ஒரு மெத்திலீன் பாலம் (-CH2− அலகு) ஐதராக்சில் குழுவுடன் (−OH) பிணைக்கப்பட்டிருக்கும் ஒரு இணைப்பு இக்கட்டமைப்பில் இருக்கும். இதனால் ஓர் ஐதராக்சிமெத்தில் குழுவை ஓர் ஆல்ககால் எனலாம். இது மெத்தாக்சி குழுவுடன் (−O−CH3) ஒரே மாதிரியான வேதியியல் வாய்ப்பாட்டைக் கொண்டிருக்கும்.  இவற்றில் மூலக்கூறின் இணையும் தளமும் நோக்குநிலையும் மட்டுமே வேறுபடுகிறது. இருப்பினும், அவற்றின் வேதியியல் பண்புகள் வேறுபட்டவையாகும்.

ஐதராக்சிமெத்தில் என்பது குறியிடப்பட்ட அமினோ அமிலமான செரைனின் பக்கச் சங்கிலி ஆகும்.

## மேற்கோள்கள்

## புற இணைப்புகள்

பகுப்பு:வேதி வினைக்குழுக்கள்
பகுப்பு:கரிமச் சேர்மங்கள்
நீல நாடோடிக் கூட்டம்

**நீல நாடோடிக் கூட்டம்** (Blue Horde) என்பது 1227ஆம் ஆண்டு வாக்கில் மங்கோலியப் பேரரசுக்குள் உருவாக்கப்பட்ட உளூசுகளில் (நாடுகள்) ஒன்றாகும். செங்கிஸ் கானின் இறப்பிற்கு பிறகு அவரது பேரரசு இறுதியாக பிரிக்கப்பட்டதில் இருந்து இது உருவானது. தங்க நாடோடிக் கூட்டத்தின் மேற்குப் பகுதியாக இது அமைந்தது. கிழக்குப் பகுதியானது வெள்ளை நாடோடிக் கூட்டம் என்று அழைக்கப்பட்டது.

## மேற்கோள்கள்

பகுப்பு:உருசியாவின் வரலாறு
பகுப்பு:மங்கோலியப் பேரரசு
வெள்ளை நாடோடிக் கூட்டம்

**வெள்ளை நாடோடிக் கூட்டம்** (White Horde) என்பது 1225இல் மங்கோலியப் பேரரசுக்குள் உருவாக்கப்பட்ட உளூசுகளில் (நாடுகள்) ஒன்றாகும். இது சூச்சியின் இறப்பிற்கு பிறகு அவரது மகன் ஓர்டா இச்சன் (ஓர்டா பிரபு) சிர் தாரியா ஆற்றுக்கு அருகில் தனது தந்தையின் ஒட்டு நிலமாக பெற்ற நிலப்பரப்பில் இருந்து உருவாக்கப்பட்டது. தங்க நாடோடிக் கூட்டத்தின் கிழக்குப் பகுதியாக இது அமைந்தது. இது சூச்சியின் உளூசின் இடது பகுதி என்றும் அழைக்கப்படுகிறது.

## மேற்கோள்கள்

## மேலும் காண்க

* நீல நாடோடிக் கூட்டம்
* தங்க நாடோடிக் கூட்டம்
* ஓர்டா கான்
* மங்கோலியர்களின் ஐரோப்பியப் படையெடுப்பு
பகுப்பு:உருசியாவின் வரலாறு
பகுப்பு:மங்கோலியப் பேரரசு
இரன்னி பெரிநாடு தடுப்பணை

பகுப்பு:பத்தனம்திட்டா மாவட்டத்திலுள்ள அணைகள்
**இரன்னி பெரிநாடு தடுப்பணை** (*Ranni-Perinad Weir*) என்பது  இந்தியாவின் கேரளாவின் பத்தனம்திட்டா மாவட்டத்தின் இரன்னி பெரிநாடு கிராமங்களில் உள்ள மாம்பாறையில் பம்பை ஆற்றின் துணை நதியான கக்கட்டாறில் கட்டப்பட்ட ஒரு மாற்று அணையாகும். இந்த தடுப்பணை பைஞ்சுதை-ஈர்ப்பு வகையினைச் சார்ந்தது. இது இரன்னி - பெரிநாடு சிறு நீர் மின் திட்டத்தின் ஒரு பகுதியாகவும் உள்ளது. இது பம்பா படுகையில் உள்ள கக்கட்டாறு ஆற்றுத் திட்டத்தின் ஒரு பகுதியாகும். 4.0 மெகாவாட் (2x 2.0 மெகாவாட்) மின் உற்பத்தித் திறனுடன் நிறுவப்பட்ட இந்த நிலையம் மணியாறு மின் உற்பத்தி நிலையத்திலிருந்து வெளியேறும் நீரைப் பயன்படுத்தி, மின் உற்பத்தியினை மேற்கொள்கிறது. இந்த தடுப்பணையிலிருந்து கக்காடு ஆற்றுக்குத் தண்ணீர் திறந்து விடப்படுகிறது. இது இரன்னி, கோன்னி, கோழஞ்சேரி, திருவல்லா, செங்கனூர், குட்டநாடு, மாவேலிக்கரா மற்றும் கார்த்திகைப்பள்ளி போன்ற வட்டங்கள் வழியாகப் பாய்கிறது. இந்த அணை இரன்னி-பெரிநாடு நீர் வழங்கல் திட்டத்தின் ஒரு பகுதியாகும்.

## விவரக்குறிப்புகள்

* அட்சரேகை: 9⁰ 21′ 00” வ
* தீர்க்கரேகை: 76⁰ 52′ 00” கி
* ஊராட்சி: இரன்னி - பெரிநாடு
* கிராமம்: இரன்னி-பெரிநாடு
* மாவட்டம்: பத்தனம்திட்டா
* ஆற்றுப் படுகை: பம்பா
* ஆறு: கக்கட்டாறு
* அணையிலிருந்து ஆற்றுக்கு நீர் வெளியீடு: கக்கட்டாறு
* நிறைவு ஆண்டு: 2012
* திட்டத்தின் பெயர்: இரன்னி-பெரிநாடு செப்
* அணை வகை: பைஞ்சுதை - ஈர்ப்பு
* வகைப்பாடு: தடுப்பணை
* அதிகபட்ச நீர்மட்டம் (MWL): உயர் மட்டம் 22.10 மீ
* முழு நீர்த்தேக்க நிலை (FRL) உயர் மட்டம்18.10 மீ
* FRL 1.0 Mm3-ல் சேமிப்பு
* ஆழமான அடித்தளத்திலிருந்து உயரம் 9.35 மீ
* நீளம்: 124 மீ
* கசிவு பாதை: கதவில்லா, வழிந்தோட்டம்
* உச்சி மட்டம்:  உயர் மட்டம் 18.10 மீ
* ஆற்று வெளியீட்டு அளவு: வழங்கப்படவில்லை

## இரன்னி பெரிநாடு சிறு நீர் மின் திட்டம்
இந்த திட்டம், *கார்போராண்டம் யுனிவர்சல் நிறுவனத்தால்* இயக்கப்படும் மணியாறு திட்டத்திற்கான கடைமடைத் திட்டமாகும். மின் உற்பத்திக்குப் பிறகு வெளியேற்றப்படும் உபரி நீர், மின் நிலையத்திலிருந்து பம்பை ஆற்றில் திறந்து விடப்படுகிறது.

## மேற்கோள்கள்
இராமசாமி அய்யர் தலையணை

வலது|thumb|250x250px|இராமசாமி அய்யர் தலையணை
**இராமசாமி அய்யர் தலையணை** அல்லது இரா. அ. தலையணை (*R. A. Headworks*) என்பது இந்தியாவின் கேரளாவின் இடுக்கி மாவட்டத்தில் உள்ள மூணார் கிராமத்தின் மூணாறு பஞ்சாயத்தில் முத்திரபுழா ஆற்றை அணைக்கும் கொத்து வகை தடுப்பணை ஆகும். இது மூணாறு தலையணை என்றும் அழைக்கப்படுகிறது. இது பள்ளிவாசல் நீர் மின் திட்டத்தின் ஒரு பகுதியாகும், இது கேரள மாநிலத்தின் முதல் நீர் மின் திட்டமாகும். இத்திட்டத்தின் ஒரு பகுதியாக இரண்டு அணைகளும், ஒரு மாற்றணையும் உள்ளன. இவை குண்டலா அணை, மாட்டுப்பட்டி அணை மற்றும் இராமசாமி அய்யர் தலையணை முதலியன ஆகும்.

இராமசாமி அய்யர் தலையணை மூணாறு அருகே மாட்டுப்பட்டி அணையிலிருந்து 15 கி. மீட்டர் தொலைவில் அமைந்துள்ளது. குண்டலா நீர்த்தேக்கத்தில் தேக்கி வைக்கப்பட்டுள்ள தண்ணீர் ஓடை வழியாகக் கீழ்புறத்தில் உள்ள மாட்டுப்பட்டி அணைக்குத் திறந்து விடப்படுகிறது. மாட்டுபட்டி நீர்த்தேக்கத்திலிருந்து அணைக்கட்டு மின் நிலையம் மூலம் கீழ்நிலைக்குத் தண்ணீர் திறந்து விடப்படுகிறது. மாட்டுப்பட்டி அணையிலிருந்து கட்டுப்படுத்தப்படும் நீர் இந்த தலையணை வழியாக வெளியேறுகிறது. இந்த நீரானது மாற்றுப்பாதையை அடைந்து அங்கிருந்து முத்திராபுழா ஆற்றின் வலது கரையில் அமைந்துள்ள பள்ளிவாசல் நீர் மின் நிலையத்திற்கு நீர் கடத்தும் அமைப்பு மூலம்  திருப்பி விடப்படுகிறது. மின் உற்பத்திக்குப் பிறகு, செங்குளம் நீர் மின் திட்டத்தின் சமநிலை நீர்த்தேக்கத்திற்கு நீர் உந்தப்பட்டு நீரேற்று நிலையத்தின் உபரி நீர் முத்திரபுழா ஆற்றிலேயே கொட்டப்படுகிறது.

## விவரக்குறிப்புகள்
வலது|thumb|250x250px| அணை மற்றும் அதன் மதகு கால்வாய்

* அட்சரேகை: 10⁰ 04'00” வ
* தீர்க்கரேகை: 77⁰ 04′ 00″ கி
* ஊராட்சி: மூணாறு
* கிராமம்: மூணாறு
* மாவட்டம்: இடுக்கி
* வடிநிலம்: முத்திரபுழா
* ஆறு:முத்திரபுழா
* அணையிலிருந்து ஆற்றுக்கு விடுவிப்பு : முத்திரபுழா
* அணை வகை : கொத்து
* வகைப்பாடு: தடுப்பணை
* அதிகபட்ச நீர் நிலை (MWL): உயர் மட்டம் 1450.92 மீ
* முழு நீர்த்தேக்க நிலை: உயர் மட்டம் 1450.92 மீ
* அணை முழுக்கொள்ளவு தேக்கம்: 0.223 மிமீ3
* ஆழமான அடித்தளத்திலிருந்து உயரம் : 10.90 மீ
* நீளம்: 39.62 மீ
* வெளியேறும் நீர் பாயும் வட்டம்: தேவிகுளம்
* கசிவுப்பாதை: செங்குத்து வாயில், ஒவ்வொன்றும் 11.60 x 6.70 மீ அளவுள்ள 3 எண்கள்
* நிறைவு ஆண்டு: 1944 
* முகடு நிலை மட்டம்: 1439.02 மீ
* திட்டத்தின் பெயர்: பள்ளிவாசல் உயர் சக்தி
* ஆற்று நீர் வெளியேறும் நிலையம்: வழங்கப்படவில்லை
* திட்டத்தின் நோக்கம்: நீர் மின்சாரம்

## மேற்கோள்கள்

பகுப்பு:இடுக்கி மாவட்ட அணைகள்
கிரைசோகாக்சிக்சு

**கிரைசோகாக்சிக்சு** *(Chrysococcyx)* என்பது குகுலிடே குடும்பத்தில் உள்ள குயில் குடும்பத்தில் உள்ள ஒரு பேரினமாகும் .

1826ஆம் ஆண்டில் செருமனிய விலங்கியல் நிபுணரான பிரெட்ரிக் பாய் என்பவரால் *கிரைசோகாக்சிக்சு* பேரினமானது ஆப்பிரிக்க மரகத குயில் (*கிரைசோகாக்சிக்சு குப்ரியசு*) மாதிரி இனமாக சேர்க்கப்பட்டது. *கிரைசோகாக்சிக்சு* என்ற பெயர் பண்டைய கிரேக்க χρυσος *க்ருசோசு* அதாவது "தங்கம்" மற்றும் κοκκυξ *கொக்குக்சு* "குயில்" ஆகிய சொற்கள் இணைந்து உருவானது.

சில வகைப்பாட்டியலாளர்கள் முக்கியமாக ஆசுட்ராலோ-பப்புவான் உயிரலகினை ***சால்சைட்சு*** பேரினமாகப் பிரித்தனர்.

## சிற்றினங்கள்
*கிரைசோகாக்சிக்சு* பேரினம் பின்வரும் சிற்றினங்களைக் கொண்டுள்ளது:

### ஆப்பிரிக்க-ஆசியச் சிற்றினங்கள்

* டைடெரிக் குயில் (*கிரைசோகாக்சிக்சு கேப்ரியசு*)
* ஆப்பிரிக்க மரகதக் குயில் (*கிரைசோகாக்சிக்சு குப்ரியசு*)
* மஞ்சள் தொண்டை குயில் (*கிரைசோகாக்சிக்சு பிளவிகுலாரிசு*)
* கிளாசு குயில் (*கிரைசோகோசிக்சு கிளாசு*)
* ஆசிய எமரால்டு குக்கூ (*கிரைசோகாக்சிக்சு மாகுலேடசு*)
* நீலக்குயில் (*கிரைசோகாக்சிக்சு சாந்தோர்ஹைஞ்சசு*)

### ஆத்திரேலியா-பப்புவான் சிற்றினங்கள்

* கோர்சூபீல்டு வெண்கல குயில் (*கிரைசோகாக்சிக்சு பாசலிசு*)
* பளபளக்கும் வெண்கல குயில் (*கிரைசோகாக்சிக்சு லூசிடசு*)
* வெண்காது வெண்கலக் குயில் (*கிரைசோகாக்சிக்சு மெய்ரி* )
* சிறிய வெண்கல குயில் (*கிரைசோகாக்சிக்சு னுட்டிலசு*)
* கருங்காது குயில் (*கிரைசோகாக்சிக்சு ஆசுகுலன்சு*)
* பழுப்புத் தொண்டை வெண்கல குயில் (*கிரைசோகாக்சிக்சு ரூபிகோலிசு*)
* நீண்ட அலகு குயில் (*கிரைசோகாக்சிக்சு மெகர்கஞ்சசு*)

## மேற்கோள்கள்

பகுப்பு:பறவைப் பேரினங்கள்
நீண்ட அலகு குயில்

**நீண்ட அலகு குயில்** (*Long-billed cuckoo*)(***கிரைசோகோசிக்சு மெகர்கைஞ்சசு***) என்பது குகுலிடே குடும்பத்தில் உள்ள குயில் சிற்றினமாகும். இது அரு தீவுகள் மற்றும் நியூ கினியாவில் காணப்படுகிறது. இதன் இயற்கை வாழ்விடங்கள் அயன அயல் மண்டலம் அல்லது வெப்பமண்டல ஈரமான தாழ் நில காடுகள் ஆகும்.

## மேற்கோள்கள்

பகுப்பு:குயில்கள்
பழுப்புத் தொண்டை வெண்கல குயில்

**பழுப்புத் தொண்டை வெண்கல குயில்** (*Rufous throated bronze cuckoo*)(*கிரைசோகோசிக்சு ரூபிகோலிசு*) என்பது குகுலிடே குடும்பத்தில் உள்ள ஒரு குயில் சிற்றினம் ஆகும். இது நியூ கினி மலைப்பகுதிகளில் காணப்படுகிறது. இதன் இயற்கை வாழ்விடம் வெப்பமண்டல ஈரமான மலைக் காடுகள் ஆகும்.

## மேற்கோள்கள்
மஞ்சள் தொண்டை குயில்

**மஞ்சள் தொண்டை குயில்** (*Yellow-throated cuckoo*)(*கிரைசோகாசிக்சு பிளவிகுலாரிசு*) என்பது குகுலிடே குடும்பத்தில் உள்ள ஒரு குயில் சிற்றினம் ஆகும். இது ஆப்பிரிக்க வெப்பமண்டல மழைக் காடுகள் முழுவதும் காணப்படுகிறது. இது காடழிப்பால் அச்சுறுத்தப்படுகிறது.

மஞ்சள் தொண்டை குயில் பகுதி ஒட்டுண்ணி அடைகாத்தல் தன்மையுடையன. இவை சில நேரங்களில் மற்ற பறவைகளின் கூடுகளில் முட்டையிடும். இவை தங்கள் சொந்த இனங்கள் உட்பட பல்வேறு வகையான உயிரினங்களுடன் இவ்வாறு செய்கின்றன. உணவு ஏராளமாக இருக்கும்போது இந்த நடத்தையில் ஈடுபடுவதற்கான வாய்ப்புகள் அதிகமாக உள்ளது.

## மேற்கோள்கள்

பகுப்பு:ஆப்பிரிக்கப் பறவைகள்
பகுப்பு:குயில்கள்
வெண்காது வெண்கலக் குயில்

பகுப்பு:குயில்கள்

**வெண்காது வெண்கலக் குயில்** (*White-eared bronze cuckoo*)(*கிரைசோகாக்சிக்சு மெய்ரி*) என்பது குகுலிடே குடும்பத்தில் உள்ள ஒரு குயில் சிற்றினம் ஆகும். இது நியூ கினியில் காணப்படுகிறது.

## விளக்கம்
மலையடிவாரம் மற்றும் நடு மலைக்காடுகளின் காணக்கூடிய சிறிய குயில் வகை இதுவாகும். இதன் அலகிலிருந்து வால் வரை கருமையான கோடுகளுடன் வெள்ளை நிறத்தில் அடிப்பகுதியினைக் கொண்டது. மேற்பகுதி மரகதப் பச்சை நிறத்தில் செம்பழுப்பு பறத்தலுக்கான இறகுகளுடன் வெளிப்படையான வெள்ளை காது பிறை கொண்டது. ஆண் பறவை பிரகாசமான சிவப்புக் கண்களுடனும், பெண் பறவை செம்பழுப்பு நெற்றியுடன் இருக்கும். பிற சிற்றினங்களுடன் கலப்பு இன மந்தைகளில் வழக்கமாகக் காணப்படும். மற்ற வெண்கல-குயில் சிற்றினங்களுடன் இணைந்து வாழ்கின்றது.

## மேற்கோள்கள்
வாலண்டைன் திராக்னேவு

**வாலண்டைன் திராக்னேவு** (*Valentin Dragnev*) ஆத்திரிய நாட்டைச் சேர்ந்த ஒரு சதுரங்க வீரராவார். 1999 ஆம் ஆண்டு மார்ச்சு மாதம் 5 ஆம் தேதியன்று இவர் பிறந்தார். 2018 ஆம் ஆண்டு இவருக்கு கிராண்டு மாசுட்டர் பட்டம் வழங்கப்பட்டது. முன்னதாக வாலண்டைன் திராக்னேவு 2014 ஆம் ஆண்டு  முதல் பிடேமாசுட்டராகவும் 2016 ஆம் ஆண்டு முதல் பன்னாட்டு மாசுட்டராகவும் சிறப்பு பெற்றிருந்தார். அவர் தற்போது ஆத்திரியாவில் 2 ஆவது சிறந்த வீரர் என்றும் உலகின் சிறந்த வீரர் தரவரிசையில் 431 ஆவது வீரர் என்றும் அறியப்படுகிறார். 2020 ஆம் ஆண்டு அக்டோபர் மாதத்தில் 2564 எலோபுள்ளிகள் எடுத்திருந்தது இவரது உச்சபட்ச புள்ளிகள் கணக்காகும். 2018 ஆம் ஆண்டில் நடைபெற்ற ஆத்திரிய சதுரங்க வெற்றியாளர் போட்டியில் இரண்டாவது இடத்தையும், 2020 ஆம் ஆண்டு நடைபெற்ற இதே போட்டியில் சதுரங்க வெற்றியாளராகவும் திகழ்ந்தார். 42 மற்றும் 43 ஆவது சதுரங்க ஒலிம்பியாடு போட்டிகளில் ஆத்திரியா நாட்டை பிரதிநிதிதுவப்படுத்தினார்.

2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் விளையாடினார். முதல் சுற்றில் இசுரேலிய நாட்டு சதுரங்க வீரர் ஓரி கோபோவை எதிர்த்து விளையாடி வெற்றி பெற்றார்.

## மேற்கோள்கள்


பகுப்பு:வாழும் மக்கள்
பகுப்பு:1999 பிறப்புகள்
பகுப்பு:ஆத்திரிய சதுரங்க வீரர்கள்
பகுப்பு:சதுரங்கப் பேராதன்கள்
ஓரி கோபோ

**ஓரி கோபோ** (*Ori Kobo*) இசுரேல் நாட்டைச் சேர்ந்த ஒரு சதுரங்க வீரராவார். 1997 ஆம் ஆண்டு ஏப்ரல் மாதம் 24 ஆம் தேதியன்று இவர் பிறந்தார். பிடே அமைப்பால் 2017 ஆம் ஆண்டு இவருக்கு கிராண்டு மாசுட்டர் பட்டம் வழங்கப்பட்டது. 2023 ஆம் ஆண்டு மே மாதத்தில் 2559 எலோபுள்ளிகள் எடுத்திருந்தது இவரது உச்சபட்ச புள்ளிகள் கணக்காகும்.

## சதுரங்க வாழ்க்கை
2022 ஆம் ஆண்டு நவம்பர் மாதத்தில் உலக அணி வெற்றியாளர் போட்டியில் மாக்சிம் ரோட்சுடீன், தமிர் நபாடி, அவிட்டல் பொருச்சோவ்சுகி, இலியா சுமிரின் மற்றும் எவ்கெனி போசுட்னி ஆகியோருடன் இணைந்து இசுரேலிய சதுரங்க அணியின் ஒரு பகுதியாக இருந்தார்.

2022 ஆம் ஆண்டு திசம்பர் மாதத்தில் நடைபெற்ற இசுரேலிய சதுரங்க வெற்றியாளர் போட்டியில் ஓரி கோபோ 6 ஆவது இடத்தைப் பிடித்தார்.

2023 ஆம் ஆண்டு சூலை மாதத்தில் நடைபெற்ற இசுபோர்ட்லேண்டு என்.ஆர்.டபிள்யூ  கோப்பையில் 96-நகர்வு ஆட்டத்தில் அலெக்சாண்டர் டோன்சென்கோவால் ஓரி கோபோ தோற்கடிக்கப்பட்டார்.

2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் விளையாடினார். முதல் சுற்றில் ஆத்திரிய நாட்டு சதுரங்க வீரர் வாலண்டைன் திராக்னேவை எதிர்த்து விளையாடி தோல்வியடைந்தார்.

## மேற்கோள்கள்

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:இசுரேலிய சதுரங்க வீரர்கள்
பகுப்பு:சதுரங்கப் பேராதன்கள்
முர்ரம் சில்லி அணை

**முர்ரம் சில்லி அணை** (*Murrum Silli Dam*) அல்லது **பாபு சோட்டேலால் சிறீவசுதவா அணை**, **மார்தம் சில்லி** மற்றும் **சீமாட்டி சில்லி** என்றும் அழைக்கப்படும் அணையானது மத்திய கிழக்கு இந்தியாவில் உள்ள மகாநதி ஆற்றின் துணை ஆறான சில்லாரி ஆற்றின் மீது கட்டப்பட்ட அணையாகும். இது பிரித்தானியப் பேரரசின் ஆளுநர் சீமாட்டி சில்லியின் மேற்பார்வையின் கீழ் கட்டப்பட்டது. இதனால் இவரது பெயரானது இந்த அணைக்கு முதலில் இடப்பட்டது. இது சத்தீசுகரின் தம்தரி மாவட்டத்தில் அமைந்துள்ளது. 1914 மற்றும் 1923க்கு இடையில் கட்டப்பட்ட இந்த அணை ஆசியாவிலேயே உறிஞ்சு குழல் கசிவுப்பாதைகளைக் கொண்ட முதல் அணையாகும். இந்த அணை ராய்ப்பூரிலிருந்து 95 கி.மீ. தூரத்தில் அமைந்துள்ளது. இது சத்தீசுகரில் உள்ள மிக முக்கியமான கட்டிடக்கலை அதிசயங்களில் ஒன்றாகும். இதன் முதன்மை நோக்கம் நீர்ப்பாசனம் ஆகும்.

3 சூன் 1929-ல் ஆர். எசு. இராஜேந்திரநாத் சூர் (அரசு குடிமைப் பொறியியலாளர், மத்திய மாகாணம்) முர்ரம் சில்லி அணையின் முன்மாதிரியான பணிகளுக்காக ஐக்கிய இராச்சியத்தின் ஐந்தாம்ஜோர்ஜால் "ராய் சாஹேப்" என்ற பட்டத்தைப் பெற்றார்.

## மேற்கோள்கள்

பகுப்பு:தம்தரி மாவட்டம்
பகுப்பு:சத்தீசுகரில் உள்ள அணைகள்
பகுப்பு:Coordinates on Wikidata
அசுதியோ பாங்கோ அணை

**அசுதியோ பாங்கோ அணை** (*Hasdeo Bango Dam*) என்பது 1961-62ஆம் ஆண்டு இந்தியாவின் சத்தீசுகரில் உள்ள அசுதியோ ஆற்றின் குறுக்கே கட்டப்பட்ட அணையாகும். இது சத்தீசுகரின் மிக நீளமான, அகலமான அணை மற்றும் சத்தீசுகரின் முதல் பல்நோக்கு நீர் திட்டமாகும். இது கோர்பா மாவட்டத்தின் தலைநகரிலிருந்து 70 கி.மீ. தொலைவில் அமைந்துள்ளது. இந்த அணை 6,730 சதுர கி.மீ. நீர்ப்பிடிப்புப் பகுதியைக் கொண்டுள்ளது. இந்த அணையானது 2.89 கன கி.மீ. (102.07 tmc ft) பெரிய பயனுள்ள சேமிப்புத் திறனைக் கொண்டுள்ளது. இது 120 மெகாவாட் மின்சாரம் உற்பத்தி செய்யும் திறன் கொண்டது. அசுதியோ பாங்கோ அணை கசேடோ ஆற்றின் குறுக்கே கட்டப்பட்டுள்ளது. இந்த ஆறு சுமார் கடல் மட்டத்திலிருந்து  உயரத்தில் உருவாகிறது. இந்த ஆற்றின் மொத்த நீளம்  ,

## மேலும் பார்க்கவும்

* சத்தீஸ்கரில் சுற்றுலா
* சத்ரெங்கா, சத்தீஸ்கர்

## மேற்கோள்கள்

பகுப்பு:சத்தீசுகரில் உள்ள அணைகள்
துதாவா அணை

**துதாவா அணை** (*Dudhawa Dam*) இந்தியாவின் சத்தீசுகரின் காங்கேர் மாவட்டத்தில் கட்டப்பட்டுள்ள அணையாகும். இந்த அணையின் கட்டுமானம் 1953-ல் தொடங்கி 1964-ல் முடிந்தது. இது கிகாவிலிருந்து 21 கி.மீ. தூரத்தில் உள்ள துதாவா கிராமத்தில் மகாநதி ஆற்றின் குறுக்கே கட்டப்பட்டுள்ளது. இந்த அணையின் உயரம் 24.53 மீ மற்றும் நீளம் 2,906.43 மீ ஆகும். இந்த நீர்த்தேக்கம் 625.27 சதுர கி.மீட்டர் நீர்ப்பிடிப்புப் பகுதியைக் கொண்டுள்ளது. இது மண் அணைகளில் ஒன்றாகும். இதன் வலது பக்க அணைக்கட்டில் ஓய்வு இல்லம் உள்ளது.

## மேற்கோள்கள்

பகுப்பு:சத்தீசுகரில் உள்ள அணைகள்
பகுப்பு:Coordinates on Wikidata
பீட்டர் மிச்சாலிக்கு

**பீட்டர் மிச்சாலிக்கு (Peter Michalik)**  செக்கோசிலோவாக்கியா நாட்டைச் சேர்ந்த ஒரு சதுரங்க விளையாட்டு வீரராவார். 1990 ஆம் ஆண்டு செப்டம்பர் மாதம் 15 ஆம் தேதியன்று இவர் பிறந்தார். பிடே அமைப்பு 2011 ஆம் ஆண்டு இவருக்கு பேராதன் பட்டத்தை வழங்கியது.

## சதுரங்க வாழ்க்கை
மிச்சாலிக்கு தனது 5 ஆவது வயதில் சதுரங்கம் விளையாடத் தொடங்கினார். குரோசியா புல்டாக்சு என்ற அணிக்காக இவர்  விளையாடினார்.

2012 ஆம் ஆன்டு சூன் மாதத்தில்  மிச்சாலிக்கு 17/17 என்ற முழுமையான புள்ளிகளை எடுத்து தனிநபர் சிலோவாக்கிய சதுரங்க வெற்றியாளர் பட்டத்தை வென்றார்.

2012 ஆம் ஆண்டு திசம்பர் மாதத்தில்  குரோனிங்கன் சதுரங்கப் போட்டியில் மிச்சாலிக்கு ஆரம்பத்தில் முன்னிலை பெற்றார் என்றாலும் முடிவில் கூட்டாக  5 ஆவது இடத்தைப் பகிர்ந்து கொண்டார்.

டிசம்பர் 2017 ஆம் ஆண்டு திசம்பர் மாதத்தில்  ஐரோப்பிய அதிரடி சதுரங்கப் போட்டியில்  வெற்றியாளர் செர்கி  கிகல்கோவுக்குப் பின்னால் லூக் மெக்சேனுடன் மிச்சாலிக்கு கூட்டு இரண்டாவது இடத்தைப் பிடித்தார்.

மிச்சாலிக்கு 2023 சதுரங்க உலகக் கோப்பை போட்டியில்  போட்டியிட்டார். அங்கு இவர் முதல் சுற்றில் இவான் இவானிசெவிச்சிடம் போட்டியிட்டு தோற்றார்.

## மேற்கோள்கள்

பகுப்பு:சதுரங்கப் பேராதன்கள்
பகுப்பு:1990 பிறப்புகள்
பகுப்பு:வாழும் மக்கள்
பகுப்பு:செக் சதுரங்க வீரர்கள்
மாக்சிம் லகார்டே

**மாக்சிம் லகார்டே** (*Maxime Lagarde*)  பிரான்சு நாட்டைச் சேர்ந்த ஒரு சதுரங்க விளையாட்டு வீரராவார். 1994 ஆம் ஆண்டு மார்ச்சு மாதம் 16 ஆம் தேதியன்று இவர் பிறந்தார். பிடே அமைப்பு 2013 ஆம் ஆண்டு இவருக்கு பேராதன் பட்டத்தை வழங்கியது. 2019 ஆம் ஆண்டு மாக்சிம் லகார்டே பிரான்சு நாட்டின் சதுரங்க வெற்றியாளர் பட்டத்தை வென்றார்.

## சதுரங்க வாழ்க்கை
2011 ஆம் ஆண்டில் மாக்சிம் லகார்டே தனது பன்னாட்டு மாசுட்டர் சர்வதேச மாஸ்டர் பட்டத்தையும்  2013 ஆம் ஆண்டில் தனது கிராண்டுமாசுட்டர் பட்டத்தையும் பெற்றார்.  2021 ஆம் ஆண்டு ஆகத்து மாத  நிலவரப்படி பிரான்சு நாட்டு சதுரங்க வீரர்களின் தரவரிசையில் மாக்சிம் லகார்டே 5 ஆவது இடத்தில் இருந்தார்.

மாக்சிம் லகார்டே 2018 ஆம் ஆண்டில் நடைபெற்ற ஐசுலாந்து நாட்டில் நடைபெற்ற ரெய்காவிக் திறந்தநிலை போட்டியில் 7/9 என்ற புள்ளிகள் கணக்கில் வென்று  இரண்டாவது இடத்தைப் பிடித்தார். 2019 ஆம் ஆண்டில் நடைபெற்ற பிரெஞ்சு சதுரங்க வெற்றியாளர் போட்டியை வென்றார். இப்போட்டியில் 6/9 (+4–1=4) என்ற புள்ளிகளுடன் வெற்றி பெற்று கூட்டு முதலிடத்தைப் பிடித்தார்.  மேலும் சமநிலை முறிவு ஆட்டத்தில் இலாரன்ட் பிரெசினெட்டை தோற்கடித்து பட்டத்தை வென்றார்.

2020 ஆம் ஆண்டில் இலகார்டே 22 ஆவது டிரைசுட்டே சதுரங்கத் திருவிழாவை வென்றார்.

மாக்சிம் லகார்டே 2023 ஆம் ஆண்டில் 2023 சதுரங்க உலகக் கோப்பை போட்டியில் போட்டியிட்டார்.

## மேற்கோள்கள்

## புற இணைப்புகள்
* 

பகுப்பு:1994 பிறப்புகள்
பகுப்பு:வாழும் மக்கள்
பகுப்பு:பிரான்சிய சதுரங்க வீரர்கள்
பகுப்பு:சதுரங்கப் பேராதன்கள்
சதுர வால் கரிச்சான் குயில்

**சதுர வால் கரிச்சான் குயில்** (Square-tailed drongo-cuckoo), உயிரியல் பெயர் *Surniculus lugubris* ) என்பது  இரட்டைவால் குருவியை ஒத்த ஒரு  குயில் இனம் ஆகும். கடந்த காலத்தில், *எஸ். லுகுப்ரிஸ்* (S. lugubris) என்ற துணையினம் இந்த இனத்தில் உள்ளடக்கியிருந்தது. அது இப்போது முட்கரண்டி வால் கரிச்சான் குயில் என்ற தனி இனமாக கருதப்படுகின்றது. சதுர வால் கரிச்சான் குயில் இனமானது இமயமலையில் இருந்து கிழக்கே தென்கிழக்காசியா வரை காணப்படுகின்றது. இதன் கூவல்கள் சுருதிக் கூர்மை கொண்ட தொடர் கூவல்களாகும்.
[இடது|thumb| [இந்தியாவின் சிக்கிமில் உள்ள சுமின் காப்புக் காட்டுப்பகுதியில்]]

## விளக்கம்
இதன் கீழ் வளைந்த அலகு மற்றும் சிறிய வெண்மையான பட்டைகள் கொண்ட வாலடி இறகுகுள், வால் ஓர இறகுகள் ஆகியவற்றால் எளிதாக தனித்து அடையாளம் காணலாம். மேலும் வால் வெட்டுச்சிறகுகளுடன் இருக்கும். பறக்கும்போது இறக்கையில் உள்ள வெள்ளைப் பட்டை கீழே இருந்து பார்க்கும்போது தெரியும். இதற்கு கூடுகட்டி அடைகாக்கத் தெரியாததால் சிறிய பாப்லர்களின் கூடுகளில் முட்டை இடும். கரிச்சான் போன்ற தோற்றம் இந்த இனத்திற்கு எவ்வாறு பயனளிக்கிறது என்பது தெரியவில்லை. ஆனால் அக்கா குயில் போல் தோன்றுவது இதன் குஞ்சுகளுக்கு உதவுகிறது என்று கருதப்படுகிறது.

சதுர வால் கரிச்சான் குயில் முன்பு முட்கரண்டி வால் கரிச்சான் குயிலுடன் (ஆசிய கரிச்சான் குயில் என்று அழைக்கப்படுகிறது) சேர்ந்ததாகக் கருதப்பட்டது. ஆனால் இவற்றிற்கிடையேயான குரல், உருவ வேறுபாடுகளால் இந்த இனங்கள் தனித்தனியாக பிரிக்கப்பட வேண்டும் என்று பரிந்துரை எழுந்தது. அந்த பரிந்துரை ஏற்க்கப்பட்டது.

## மேற்கோள்கள்

பகுப்பு:தென்கிழக்காசியப் பறவைகள்
பகுப்பு:இலங்கைப் பறவைகள்
பகுப்பு:குயில்கள்
கண்ணகி (செய்தித்தாள்)

***கண்ணகி*** (*Kannagi (newspaper)*) என்பது தென்னிந்தியாவில் தமிழ்நாட்டில் வெளியிடப்பட்ட ஒரு தமிழ் மொழி செய்தித்தாள் ஆகும். இதன் முதல் பிரதி முன்னாள் இந்தியத் தேசிய இராணுவ அதிகாரி எஸ். சக்தி மோகனின் முயற்சியால் 29 மே 1952 அன்று வெளியிடப்பட்டது. இது 1948-ல் தொடங்கப்பட்ட *[[நேதாஜி (இதழ்)|நேதாஜி]]* வெளியீட்டிற்குப் பிறகு வந்தது. விரைவில் இது தமிழ்நாட்டில் அகில இந்திய பார்வர்டு பிளாக்கின் பிராந்திய அமைப்பாக மாறியது.

*கண்ணகி* தன்னை ஒரு 'புரட்சிகர தேசியவாத இரு வார இதழ்' என்று அடையாளப்படுத்திக் கொண்டது. மேலும் இதன் குறிக்கோள் 'அனைத்து அதிகாரமும் மக்களுக்கே' என்பதாகும். 1957 வாக்கில் *கண்ணகியின்* விற்பனை சுமார் 10 000 பிரதிகளாக இருந்தது.

1977ல் *கண்ணகியின்* வெளியீடு நிறுத்தப்பட்டது.

## மேற்கோள்கள்

பகுப்பு:தமிழ்நாட்டில் ஊடகங்கள்
பகுப்பு:தமிழக நாளிதழ்கள்
சிவசக்தி புள்ளி

**சிவசக்தி புள்ளி** (*Shivshakti Point*) நிலவில் சந்திரயான்-3 தரையிறங்கிய இடத்திற்கு 'சிவசக்தி புள்ளி' என்று பெயரிடப்பட்டுள்ளது. இந்தியாவின் சந்திரயான் 3 விண்கலத்தின் விக்ரம் தரையிறங்கி வெற்றிகரமாகத் தரையிறங்கிய நிலாவின் தென் துருவத்தில் 69.367621°தெற்கு 32.348126°கிழக்கு என்ற ஆயத்தொகுதிகளில் இப்புள்ளி உள்ளது. 

சந்திராயனின் விக்ரம் தரையிறங்கி  நிலவில் தென் துருவத்தில் தரையிறங்கும் நிகழ்வின் போது  தென் ஆப்பிரிக்காவில் பிரிக்சு மாநாட்டில் இருந்த இந்திய பிரதமர் நரேந்திர மோடி நாடு திரும்பியவுடன் பெங்களுரில் இசுரோவிற்கு வருகை தந்தார். பெங்களுருவிலுள்ள இசுரோ தொலையளவியல் கண்காணிப்பு மற்றும் கட்டளை வலைப்பிணையத் தலைமையகத்தில் 2023 ஆம் ஆண்டு ஆகத்து மாதம் 26 ஆம் தேதியன்று நிலவில் மன்சினசு சி மற்றும் சிம்பீலியசு என் பள்ளங்களுக்கு இடையே அமைந்துள்ள இப்பகுதிக்கு சிவசக்தி புள்ளி என்று பெயர் சூட்டினார்.

நிகழ்வின்போது விஞ்ஞானிகள் மத்தியில் பேசிய பிரதமர் மோடி, சந்திரயான்-3 வெற்றிகரமாக தரை இறங்கியதை குறிக்கும் வகையில் ஆகத்து மாதம் 23-ஆம் தேதியை தேசிய விண்வெளி தினமாக  இந்தியா கொண்டாடும்  என்ற அறிவிப்பையும் வெளியிட்டார். தொடர்ந்து பேசுகையில்   சந்திராயன்-2 திட்டத்தை சுட்டிக் காட்டிய பிரதமர் அதன் கால்தடங்களைப் பதித்த நிலாவின் மேற்பரப்பிலுள்ள இடத்தை மூவர்ணம் என்ற பொருளை குறிக்கும் வகையில் 'திரங்கா' என்ற பெயராலும் அழைத்தார்.
## இதையும் காண்க
*திரங்கா புள்ளி
## மேற்கோள்கள்

பகுப்பு:2023 நிகழ்வுகள்
பகுப்பு:2023 இல் இந்தியா
பகுப்பு:இந்திய விண்வெளித் திட்டங்கள்
பகுப்பு:நிலாவுக்கான பயணத் திட்டங்கள்
பகுப்பு:விண்வெளிப் பயணம்
பகுப்பு:இந்தியாவின் சந்திர ஆய்வு திட்டம்
பகுப்பு:இந்திய விண்வெளித் துறை
கேங்க்ரல் அணை

**கேங்க்ரல் அணை** (*Gangrel Dam*) என்பது அதிகாரப்பூர்வமாக பண்டிட் இரவிசங்கர் சாகர் என அழைக்கப்படுகிறது. இது இந்தியாவின் சத்தீசுகரில் அமைந்துள்ளது. இது மகாநதி ஆற்றின் குறுக்கே கட்டப்பட்டுள்ளது. இது தம்தரி மாவட்டத்தில் இராப்பூரிலிருந்து சுமார் 90 கி.மீ. தொலைவிலும் தம்தரியிலிருந்து 17 கி.மீ. தொலைவிலும் அமைந்துள்ளது. இது சத்தீசுகரில் உள்ள மிக நீளமான மற்றும் பெரிய அணையாகும். இந்த அணை ஆண்டு முழுவதும் நீர்ப்பாசனத்தை வழங்குகிறது. இதனால் இப்பகுதி விவசாயிகள் ஆண்டுக்கு இரண்டு பயிர்களை அறுவடை செய்யமுடிகிறது. இந்த அணையிலிருந்து பிலாய் எஃகு ஆலைக்கு நீர் வழங்கப்படுகிறது. இந்த அணையில் 10 மெகாவாட் நீர் மின் ஆற்றலையும் உற்பத்தி செய்யப்படுகிறது.

ஒனகோனா, இந்த நீர்த்தேக்கத்தின் கரையில் அமைந்துள்ள ஒரு பிரபலமான சுற்றுலாத் தலமாகும்.

## மேற்கோள்கள்

## வெளி இணைப்புகள்
* கேங்க்ரல் அணை . விக்கிமேபியா

பகுப்பு:தம்தரி மாவட்டம்
பகுப்பு:சத்தீசுகரில் உள்ள அணைகள்
பகுப்பு:Coordinates on Wikidata
அசைல் சயனைடு

**அசைல் சயனைடு** (*Acyl cyanide*) என்பது R−C(O)CN என்ற பொது மூலக்கூற்று வாய்ப்பாடும் R−C(=O)−C≡N என்ற கட்டமைப்பு வாய்ப்பாடும் கொண்ட கரிம வேதியியல் வேதி வினைக்குழுவாகும். அசைல் குழுவுடன் (R−C=O) ஒரு சயனைடு குழு (−C≡N) சேர்ந்து அசைல் சயனைடு உருவாகிறது. அசிட்டைல் சயனைடு, பார்மைல் சயனைடு, மற்றும்  ஆக்சாலைல் இருசயனைடு என்பவை அசைல் சயனைடுகளுக்கான எடுத்துக்காட்டுகளாகும். கரிமத் தொகுப்பு வினைகளில் இவை வினையாக்கிகளாகப் பயன்படுகின்றன. 
## தயாரிப்பு
பாரம்பரியமாக சோடியம் சயனைடுடன் அசைல் குளோரைடு உப்பைச் சேர்த்து இரட்டைச் சிதைவு வினைக்கு உட்படுத்தினால் அசைல் சயனைடு உருவாகிறது:
:{\color{red}\ce{R-C(O)}}\ce{Cl}  +  \ce{Na}{\color{red}\ce{CN}} \longrightarrow {\color{red}\ce{R-C(O)CN}}  +  \ce{NaCl}
மாறாக அசைல் ஆல்டாக்சிமை நீர்நீக்க வினைக்கு உட்படுத்தியும் அசைல் சயனைடை தயாரிக்கலாம்:
:{\color{red}\ce{R-C(O)C}}\ce{H=}{\color{red}\ce{N}}\ce{OH} \longrightarrow {\color{red}\ce{R-C(O)CN}}  +  \ce{H2O}
கீட்டீன்களை ஐதரோசயனேற்றம் செய்தும் அசைல் சயனைடை தயாரிக்க முடியும்:
:\ce{CH2=}{\color{red}\ce{C=O}} +  \ce{H}{\color{red}\ce{CN}}  \longrightarrow \ce{H3C -}{\color{red}\ce{C(O)CN}}
## வினைகள்
அசைல் சயனைடுகள் இலேசான அசைலேற்ற முகவர்களாகும்.  
நீரிய காரத்துடன் வினையில் ஈடுபட்டால் அசைல் சயனைடுகள் சயனைடு மற்றும் கார்பாக்சிலேட்டாக உடைகின்றன
:{\color{red}\ce{R-C(O)CN}}  +  \ce{2 NaOH} \longrightarrow  {\color{red}\ce{R-CO}}\ce{_2Na}  +  \ce{Na}{\color{red}\ce{CN}}  +  \ce{H2O}
அசைடுகளுடன் அசைல் சயனைடுகள் வினைபுரிந்து அசைல் டெட்ரசோல் உருவாகிறது. இவ்வினை கிளிக்கு வினை என்ற பெயரால் அழைக்கப்படுகிறது.

## மேற்கோள்கள்


பகுப்பு:வேதி வினைக்குழுக்கள்
பகுப்பு:கரிமச் சேர்மங்கள்
பகுப்பு:அசைல் சயனைடுகள்
கிங்கனி அணை

**கிங்கனி அணை** (*Hingani Dam*) என்பது பாங்கான் அணை என்றும் அழைக்கப்படுகிறது. இது  மண் நிரப்பு அணையாகும். இந்த அணை மகாராட்டிரம் மாநிலத்தில் ஓடும் போகாவதி ஆற்றில் சோலாப்பூர் மாவட்டம் பார்சி நகரம் அருகே கட்டப்பட்டுள்ளது.

## விவரக்குறிப்புகள்
மிகக் குறைந்த அடித்தளத்திற்கு மேல் அணையின் உயரம்  ஆகும். நீளம்  ஆகும். அணையின் நீர்த்தேக்க கொள்ளளவு  ஆகும். அணையின் மொத்த சேமிப்பு திறன் .

## நோக்கம்

* நீர்ப்பாசனம்

## மேலும் பார்க்கவும்

* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:சோலாப்பூர் மாவட்டத்திலுள்ள அணைகள்
பத்தரி அணை

**பத்தரி அணை**(*Pathari Dam*) இந்தியாவின் மகாராட்டிரா மாநிலத்தில் சோலாப்பூர் மாவட்டத்தில் உள்ள பார்சிக்கு அருகில் உள்ள உள்ளூர் ஆற்றில் கட்டப்பட்ட ஒரு மண் நிரப்பும் அணையாகும்.

## விவரக்குறிப்புகள்
இந்த அணையின் மிகக் குறைந்த அடித்தளத்திற்கு மேல் அணையின் உயரம்  ஆகும். அணையின் நீளம்  ஆகும். அணையின் நீர்த்தேக்க கொள்ளளவு     மற்றும் மொத்த சேமிப்பு திறன்  ஆகும்.

## நோக்கம்

* நீர்ப்பாசனம்

## மேலும் பார்க்கவும்

* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:சோலாப்பூர் மாவட்டத்திலுள்ள அணைகள்
பகுப்பு:சோலாப்பூர் மாவட்டம்
அசுதி அணை, மோகோல்

**அசுதி அணை** (*Ashti Dam, Mohol*), இந்தியாவின் மகாராட்டிரா மாநிலத்தில் சோலாப்பூர் மாவட்டத்தில் மோகோல் அருகே அசுதி ஆற்றின் மீது கட்டப்பட்ட மண் நிரப்பும் அணையாகும்.

## விவரக்குறிப்புகள்
மிகக் குறைந்த அடித்தளத்திற்கு மேல் அணையின் உயரம்  நீளம்  ஆகும் . அணையின் மொத்த சேமிப்பு திறன்  

## நோக்கம்

* நீர்ப்பாசனம்

## மேலும் பார்க்கவும்

* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:சோலாப்பூர் மாவட்டம்
பகுப்பு:சோலாப்பூர் மாவட்டத்திலுள்ள அணைகள்
திசங்கி அணை

**திசங்கி அணை** (*Tisangi Dam*), இந்தியாவின் மகாராட்டிரா மாநிலத்தில் சோலாப்பூர் மாவட்டத்தில் உள்ள பந்தர்பூர் அருகே உள்ளூர் ஆற்றின் மீது கட்டப்பட்ட மண் நிரப்பும் அணையாகும்.

## விவரக்குறிப்புகள்
திசங்கி அணையின் உயரம், இதன் மிகக் குறைந்த அடித்தளத்திற்கு மேல்  ஆகும். நீளம்  ஆகும். அணையின் மொத்த சேமிப்பு திறன்  .

## நோக்கம்

* நீர்ப்பாசனம்

## மேலும் பார்க்கவும்

* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:சோலாப்பூர் மாவட்டத்திலுள்ள அணைகள்
பூதிகால் அணை

**பூதிகால் அணை** (*Bhudihal Dam*) என்பது இந்தியாவின் மகாராட்டிரா மாநிலத்தில் சோலாப்பூர் மாவட்டத்தில் சங்கோலாவிற்கு அருகில் உள்ள பெல்வான் ஆற்றின் மீது கட்டப்பட்ட மண் நிரப்பு அணையாகும்.

## விவரக்குறிப்புகள்
மிகக் குறைந்த அடித்தளத்திற்கு மேல் அணையின் உயரம்  ஆகும். அணையின் நீளம்  ஆகும். இந்த மொத்த சேமிப்பு திறன்  ஆகும்.

## நோக்கம்

* நீர்ப்பாசனம்

## மேலும் பார்க்கவும்

* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

## மேற்கோள்கள்

பகுப்பு:சோலாப்பூர் மாவட்டத்திலுள்ள அணைகள்
திரங்கா புள்ளி

**திரங்கா புள்ளி** (*Tiranga Point*), சந்திரனின் தென் துருவம் அருகே சந்திரயான்-2ன் விக்கிரம் எனும் தரையிறங்குகலம் வெடித்துச் சிதறிய இடத்திற்கு வைக்கப்பட்ட பெயர் ஆகும். 26 ஆகஸ்டு 2023 அன்று பெங்களூரில் உள்ள இசுரோ தொலையளவியல், கண்காணிப்பு, கட்டளை வலைப்பிணையம் இவ்விடத்திற்கு திரங்கா புள்ளி எனப்பெயரிட்டது. இவ்விடம் சந்திரனின்  என்ற ஆயத்தொகுதிகளில்,  இரண்டு பள்ளங்களுக்கு இடையே இப்புள்ளி அமைந்துள்ளது.

## பெயர்க்காரணம்
இந்தியில் தீன் மற்றும் ரங்க எனில் மூன்று நிறங்கள் என்று பொருள். இந்திய தேசியக் கொடியில் உள்ள மூன்று நிறங்களைக் குறிக்கிறது.

## இதனையும் காண்க
*சிவசக்தி புள்ளி
*ஜவகர் புள்ளி
*சந்திரயான்-2
## மேற்கோள்கள்

பகுப்பு:இந்தியாவின் சந்திர ஆய்வு திட்டம்
பகுப்பு:இந்திய விண்வெளித் துறை
பகுப்பு:2023 நிகழ்வுகள்
பகுப்பு:2023 இல் இந்தியா
பகுப்பு:இந்திய விண்வெளித் திட்டங்கள்
பகுப்பு:நிலாவுக்கான பயணத் திட்டங்கள்
பகுப்பு:விண்வெளிப் பயணம்
சிறிய பச்சை அலகுச் செம்பகம்

**சிறிய பச்சை அலகுச் செம்பகம்** (small greenbilled malkoha, உயிரியல் பெயர்: *Rhopodytes viridirostris*) என்பது ஒரு பறவை இனமாகும்.  இது தென்னிந்தியா முழுவதும் காணப்படுகிறது.

## விளக்கம்
இப்பறவை காக்கையைவிட அளவில் சிறியது, மெலிந்த தோற்றத்துடன் சற்று நீண்ட வாலுடன் காட்சியளிக்கும். இப்பறவை சுமார் 39 செ. மீ. நீளம் இருக்கும். இதன் அலகு ஆப்பில் பச்சை நிறத்தில் இருக்கும். கண்களைச் சுற்றி நீல நிற தூவியற்ற தோல் பகுதி இருக்கும். விழிப்படலம் இரத்த சிவப்பாக இருக்கும். கால்கள் கரும் பச்சை நிறத்தில் இருக்கும். இதன் உடலின் மேற்பகுதி பசுமை கலந்த சாம்பல் நிறத்திலும், கீழ்ப்பகுதி கருஞ்சிவப்பாகவும் இருக்கும். வாலின் விளிம்புகள் வெள்ளையாக இருக்கும்.

## பரவலும், வாழிடமும்
இப்பறவை தென்னிந்தியா முழுவதும் காணப்படுகிறது. இவை புதர் காடுகள், மலைசார்ந்த மூங்கில் காடுகளில் காணப்படுகின்றன. மலைப் பகுதிகளில் 1000 மீட்டருக்கு மேல் காண இயலாது.

## நடத்தை
இப்பறவை தனித்தோ அல்லது இணையாகவோ முட்புதர்களிடையே மறைந்து திரியும். செண்பகத்தைப் போன்ற பழக்க வழக்கங்களைக் கொண்டவை என்றாலும் அப்பறவை போல தரையில் இறங்கி நடப்பதில்லை. பறக்கும் ஆற்றல் அவ்வளவாக இல்லாத இப்பறவை புதருக்கு புதர் தட்டுத் தடுமாறித் தாவி தாவிப் பறந்து செல்லும். மனிதர் நடமாட்டத்தைக் கண்டால் முட்புதர்களிடையே மறைந்து தப்ப முயலுமே அன்றி பறந்து தப்பாது. 

இப்பறவை கம்பளிப்பூச்சி, வெட்டுக்கிளி, சிறு ஒணான், சிறு பழங்கள் போன்றவற்றை உணவாக கொள்ளும். இதன் குரலொலி குறித்த தகவல்கள் ஏதும் இல்லை.

## இனப்பெருக்கம்
இவை ஆண்டு முழுவதும் இனப்பெருக்கம் செய்யக்கூடியன என்றாலும் மார்ச் முதல் மே வரை சிறப்பாக இனப்பெருக்கம் செய்கின்றன. தரையில் இருந்து ஒன்று அல்லது இரண்டு மீட்டர் உயரத்தில் புதர்களில் மேடை போன்ற கூடு அமைக்கின்றன. இரண்டு முட்டை இடுகின்றன. அரிதாக மூன்று முட்டைகள் இடுவதும் உண்டு. சாக்கட்டி நிறத்தில் வட்ட வடிவமாக முட்டை இருக்கும்.     

## மேற்கோள்கள்

பகுப்பு:தென்னிந்தியப் பறவைகள்
செலினியன் உச்சி

**செலினியன் உச்சி** (*Selenean summit*) நிலாவின் மேலுள்ள உயர்ந்த புள்ளியைக் குறிக்கிறது. பூமிக்கு எவரெசுட்டு சிகரம் எப்படி உயர்ந்த புள்ளியோ அதேபோல நிலாவுக்கு உயர்ந்த புள்ளி செலினியன் உச்சியாகும்.

 
நிலா  மேற்பரப்பின் சராசரி உயரத்திற்கு மேல் சுமார் 10,786 மீ (35,387 அடி) உயரம் கொண்டதாக இவ்வுச்சி அமைந்துள்ளது. பூமியுடன் ஒப்பிடுகையில் இது பூமியின் மிக உயர்ந்த புள்ளியான எவரெசுட்டை விட கிட்டத்தட்ட இருபது சதவீதம் 'உயரமாக' உள்ளதாக கணக்கிடப்படுகிறது. செலினியன் உச்சி நிலாவிலுள்ள எங்கெல்கார்ட்டு என்ற விண்கல் வீழ் பள்ளத்தின் வடகிழக்கு விளிம்பில் அமைந்துள்ளது. நிலாவுக்கு கடல் மட்டம் இல்லை என்பது போன்ற அளவீட்டு முறைகள் ஓரளவு வேறுபட்டாலும், நாசாவின் நிலா உளவு சுற்றுக்கலன் குழுக்களால் கண்டுபிடிக்கப்பட்ட காலத்திலிருந்து, நிலாவின் மேற்பரப்பில் செலினியன் உச்சிக்காக கூறப்பட்ட உயர அளவீடுகள் வேறு எங்கும் மிஞ்சவில்லை.  செலினியன் உச்சிக்கான தோராயமான ஆயத்தொகுதிகள் நிலாவின் 5.4125°வடக்கு  158.6335°மேற்கு என்று அறியப்படுகிறது. 

பூமியிலிருந்து பார்த்தால் தெரியாமல் இருக்கும் நிலவின் மறுபக்கத்தில் செலினியன் உச்சி அமைந்துள்ளது.

## மேலும் காண்க
*மோன்சு இயுகென்சு

## மேற்கோள்கள்

## புற இணைப்புகள்
*A video journey to the summit area outlining some peaks in the region.
*Links to other data and information can be found on  http://lroc.sese.asu.edu/

பகுப்பு:நிலா
கோவனூர், தஞ்சாவூர்

**கோவனூர்** (*Kovanur*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள கும்பகோணம் வட்டத்தில் உள்ள ஒரு கிராமம் ஆகும்.

## மக்கள்தொகையியல்
2011 மக்கள்தொகை கணக்கெடுப்பின்படி, கோவனூரில் 1116  ஆண்கள் மற்றும் 1,110 பெண்கள் என மொத்தம் 2,226 பேர் உள்ளனர். பாலின விகிதம் 996ஆக இருந்தது. எழுத்தறிவு விகிதம் 87.27 ஆகும்.

## மேற்கோள்கள்

* 
பகுப்பு:தஞ்சாவூர் மாவட்டத்திலுள்ள கிராமங்கள்
ஜதிங்கா

**ஜதிங்கா** (*Jatinga*) என்பது இந்தியாவின் அசாம் மாநிலத்தில் உள்ள திமா ஹசாவ் மாவட்டத்தில் மலையின் மீது உள்ள கிராமம் ஆகும். இது குவகாத்திக்கு தெற்கே  தொலைவில் அமைந்துள்ளது. இந்தக் கிராமத்தில் சுமார் 2,500 காசி -ப்னார் மக்கள் மற்றும் ஒரு சில அசாமியர் வசிக்கின்றனர்.

அசாமில் உள்ள இந்த ஜதிங்கா "இந்தியாவின் மிகவும் மர்மமான 10 இடங்களில்" ஒன்றாகக் குறிப்பிடப்படுகிறது. மேலும் இது பறவைகளுக்கான பெர்முடா முக்கோணம் என்றும் அழைக்கப்படுகிறது.

## பறவைகளின் மர்ம மரணம்
பருவமழை மாதங்களின் முடிவில் குறிப்பாக நிலவு இல்லாத மற்றும் பனிமூட்டமான இருண்ட இரவுகளில் மாலை 6 முதல் 9:30 வரை பொதுவாகச் செப்டம்பர் மற்றும் அக்டோபர் மாதங்களில், பறவைகள் உள்ளூர் மக்களால் தொந்தரவு செய்யப்படாத போதும், இருண்ட வடக்கு வானத்திலிருந்து அவை விளக்குகளால் ஈர்க்கப்படுவதால் தெருக்களில் இறங்கத் தொடங்கும். இந்நேரத்தில் மூங்கில் கம்புகளைப் பயன்படுத்தி இந்த குழப்பமடைந்த பறவைகளை உள்ளூர் மக்கள் பிடிக்கின்றனர். உள்ளூர் பழங்குடியினர் முதலில் இந்த இயற்கை நிகழ்வை, வானத்திலிருந்து பறக்கும் ஆவிகள் என்று எடுத்துக் கொண்டனர். மலாய் குருகு, கருங்குருகு, சின்னகொக்கு, குளக்கொக்கு, இந்தியத் தோட்டக்கள்ளன் மற்றும் மீன்கொத்தி ஆகிய பறவைகளுடன் மலை கெளதாரி, பச்சைப் புறா, மரகதப்புறா, வட்டக்கழுத்து சிரிப்பான்கள், இரட்டைவால் குருவியும் அடங்கும். அசாமின் சிறந்த பறவையியல் வல்லுநரான அன்வருதின் சௌத்தியின் கூற்றுப்படி, பறவைகள் பெரும்பாலும் இளமையாக உள்ளன.

மறைந்த இயற்கை ஆர்வலர் ஈ. பி. ஜீ 1960களில் இந்த நிகழ்வை உலகளாவிய கவனத்திற்குக் கொண்டு வந்தார். அவர் பிரபல பறவையியலாளர் மறைந்த சலீம் அலியுடன் ஜதிங்காவிற்கு வந்தார். இவர்கள் இந்நிகழ்வு பரவலான பனிமூட்டம் காரணமாக அதிக உயரத்தில் திசைதிருப்பல் மற்றும் அதிவேகக் காற்று ஆகியவை காரணமாக இருக்கலாம் எனத் தெரிவித்தனர்.  இந்த மர்மத்தை அவிழ்க்க இந்தியாவின் இந்திய விலங்குகள் கணக்கெடுப்பு நிறுவனம் சுதிர் சென்குப்தாவை அனுப்பியது. இந்த நிகழ்வின் மிக சமீபத்திய விளக்கம் மற்றும் மலேசியா, பிலிப்pஈன்சு மற்றும் மிசோரம் போன்ற நாடுகளில் இதே போன்ற சம்பவங்களுடன் ஒப்பிடுவது அன்வருதீன் சவுத்ரியின் *தி பேர்ட்ஸ் ஆப் அசாம்* புத்தகத்தில் காணப்படுகிறது. இவரின் கூற்றின்படி பறவைகள், பெரும்பாலும் இளம் பறவைகள், வலசை வந்த பறவைகள் அதிக வேகத்தில் வீசும் காற்றினால் தொந்தரவு அடைகின்றன என்பதாகும். கலங்கிய பறவைகள் ஒளியை நோக்கிப் புகலிடமாகப் பறக்கும்போது மூங்கில் கம்புகளால் தாக்கப்பட்டுக் கொல்லப்படுகின்றன அல்லது காயமடைகின்றன.

இந்தியாவில் உள்ள பாதுகாப்புக் குழுக்கள் மற்றும் வனவிலங்கு அதிகாரிகள் இந்தியா முழுவதும் பறவைகள் விரும்பத்தகாத முறையில் கொல்லப்படுவதைத் தடுக்க நடவடிக்கை எடுத்துள்ளனர்.திமா ஹசாவோவின் கூடுதல் முதன்மை முதன்மை வனப் பாதுகாவலர் பிகாசு பிரம்மா கூறுகையில், கடந்த சில ஆண்டுகளாகக் கிராமத்திற்கு வரும் பறவைகளின் எண்ணிக்கை படிப்படியாகக் குறைந்து வருவதாகக் கூறினார். இதற்கு "வளர்ச்சி மற்றும் சுற்றுச்சூழல் சீரழிவு" ஆகியவற்றால் ஏற்படும் வாழ்விட இழப்பு காரணமாகும்.

## மேலும் பார்க்கவும்

* திமா ஹசாவ் மாவட்டம்
* காசிரங்கா தேசிய பூங்கா
* அசாமில் சுற்றுலா

## மேற்கோள்கள்

பகுப்பு:Coordinates on Wikidata
பகுப்பு:அசாம்
மங்கி அணை

பகுப்பு:சோலாப்பூர் மாவட்டத்திலுள்ள அணைகள்


**மங்கி அணை** (*Mangi Dam, India*) என்பது இந்தியாவின் மகாராஷ்டிரா மாநிலத்தில் சோலாப்பூர் மாவட்டத்தில் உள்ள கர்மாலாவிற்கு அருகில் உள்ள கனோலா ஆற்றின் மீது ஒரு மண் நிரப்பும் அணையாகும்.

## விவரக்குறிப்புகள்
மிகக் குறைந்த அடித்தளத்திற்கு மேல் அணையின் உயரம்  ஆகும். அணையின் நீளம்  ஆகும். அணையின் மொத்த சேமிப்பு திறன்  ஆகும்.

## நோக்கம்

* நீர்ப்பாசனம்

## மேலும் பார்க்கவும்

* இந்தியாவில் உள்ள நீர்த்தேக்கங்கள் மற்றும் அணைகளின் பட்டியல்

## மேற்கோள்கள்

பகுப்பு:Coordinates on Wikidata
மேலக்கொருக்கை

**மேலக்கொருக்கை** (*Melakorukkai*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள கும்பகோணம் வட்டத்தில் உள்ள ஒரு கிராமம் ஆகும்.

## மக்கள்தொகையியல்
2011 மக்கள் தொகை கணக்கெடுப்பின்படி, மேலக்கொருக்கையில் 1153 ஆண்கள் மற்றும் 1268 பெண்கள் என மொத்தம் 2251 பேர் உள்ளனர். பாலின விகிதம் 1012ஆக இருந்தது. எழுத்தறிவு விகிதம் 76.29 ஆகும். மேலக்கொருக்கை கிராமத்தில் சுமார் 654 வீடுகள் உள்ளன.

## நிலத்தியல்
மேலக்கொருக்கையின் மொத்த நிலப்பகுதி 299.78 ஹெக்டேர் ஆகும். இதன் அருகிலுள்ள நகரம் கும்பகோணம்.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
சிறீதர ஆச்சாரியா

**சிறீதரர்** (Śrīdhara**, **Śrīdharācāryya'') (கிபி 870 &ndash; 930) இந்தியக் கணிதவியலாளர் மற்றும் சமசுகிருத அறிஞரும், தத்துவாதியும் ஆவார். இவர் தற்கால மேற்கு வங்காளம் மாநிலத்தின் ஹூக்ளி மாவட்டத்தில் உள்ள புர்சூத் கிராமத்தில் சமசுகிருத பண்டிதரான பலதேவ ஆச்சாரியருக்கும்-அச்சோக தேவிக்கும் பிறந்தவர்.

## புகழ்பெற்ற படைப்புகள்
* 300 சூத்திரங்கள் கொண்ட திரிசக்திகா அல்லது பட்டிகணிதசாரம் என்ற கணித நூலை இயற்றியுள்ளார்.
## குறிப்பிடத்தக்க பணிகள்
சிறீதரரின் குறிப்பிட்டத்தக்க பணிகள்:
* இவர் பூஜ்ஜியத்தை விளக்கினர்: "பூஜ்ஜியத்தை எந்த எண்ணுடன் சேர்த்தால், கூட்டுத்தொகை அதே எண்; எந்த எண்ணிலிருந்து பூஜ்ஜியத்தைக் கழித்தால், எண் மாறாமல் இருக்கும்; பூஜ்ஜியத்தை எந்த எண்ணால் பெருக்கினால், மதிப்பு பூஜ்ஜியமாகும்".
* படிமுறைத் தீர்வுக்கு இருபடி வாய்ப்பட்டை கண்டுபிடித்தவர்களில் முதன்மையானவர்.
* சிறீதரர் சூத்திரம் எனும் இருபடி வாய்பாடு
x=\frac{-b\pm\sqrt{b^2-4ac}}{2a}
* இவர் கணித்தையும், இயற்கணிதத்தையும் பிரித்து வகுத்தார்.
## இதனையும் காண்க
* இந்தியக் கணிதவியலாளர்களின் பட்டியல்
## மேற்கோள்கள்

## ஆதார நூற்பட்டியல்
* 
* The Date of Sridharacharya  by S. Srikanta Sastri, The Jaina Antiquary (Jan, 1948)

பகுப்பு:ஒன்பதாம் நூற்றாண்டு பிறப்புகள் 
பகுப்பு:930 இறப்புகள் 
பகுப்பு:சமசுகிருத அறிஞர்கள்
பகுப்பு:இந்தியக் கணிதவியலாளர்கள்
பகுப்பு:வங்காள மக்கள்
கஜர் ஈரான்

**கஜர் ஈரான்** (Qajar Iran) என்பது 1789 முதல் 1925 வரை கஜர் அரச மரபால் ஆளப்பட்ட ஈரானிய அரசை குறிப்பதாகும். கஜர் அரச மரபானது கஜர் பழங்குடியினத்தை சேர்ந்தவர்களால் உருவாக்கப்பட்டது. இவர்கள் துருக்கிய பூர்வீகத்தை கொண்டிருந்தனர். 1794ஆம் ஆண்டு கஜர் குடும்பமானது ஈரானின் முழு கட்டுப்பாட்டையும் பெற்றது. ஜன்ட் அரச மரபின் கடைசி ஷாவான லோத்பு அலி கானை பதவியில் இருந்து தூக்கி எறிந்தது. காக்கேசியாவின் பெரும்பாலான பகுதிகள் மீது ஈரானிய இறையாண்மையை மீண்டும் நிலைநாட்டியது. 1796இல் மஸ்சாத்தை எளிதாக அகா முகம்மது கான் கஜர் கைப்பற்றினார். அப்சரித்து அரச மரபை முடிவுக்கு கொண்டு வந்தார். ஈரானின் ஜார்ஜியா குடிமக்களுக்கு எதிராக தண்டனை கொடுத்த படையெடுப்புக்கு பிறகு இவர் அதிகாரபூர்வமாக ஷாவாக முடிசூட்டிக் கொண்டார்.

## மேலும் காண்க

* குவாஜர் வம்சம்
* ஈரானின் வரலாறு

## மேற்கோள்கள்

பகுப்பு:முன்னாள் நாடுகள்
பகுப்பு:பாரசீக மொழி வார்த்தைகளைக் கொண்ட கட்டுரைகள்
முத்துமலை முருகன் கோயில், ஏத்தாப்பூர்

**ஏத்தாப்பூர் முத்துமலை முருகன் கோயில்** என்பது தமிழ்நாடு மாநிலத்தின் சேலம் மாவட்டத்தில் ஏத்தாப்பூர் பகுதியின் புத்திரகவுண்டன்பாளையம் புறநகர்ப் பகுதியில் அமையப் பெற்றுள்ள ஒரு முருகன் கோயில் ஆகும். உலகிலேயே மிக உயரமான முருகன் சிலை இங்கு அமைக்கப்பட்டுள்ளது. சிலையின் உயரம் 111 அடி ஆகும். பீடம் 35 அடி உயரத்தில் உருவாக்கப்பட்டுள்ளது. ஆக மொத்தம் 146 அடி உயரம் கொண்டதாக விளங்குகிறது.

கடல் மட்டத்திலிருந்து சுமார் 329 மீட்டர் உயரத்தில்,  என்ற புவியியல் ஆள்கூறுகள் கொண்டு, ஏத்தாப்பூர் முத்துமலை முருகன் கோயில் அமைந்துள்ளது.

இக்கோயிலின் மூலவர் சுப்பிரமணியர் ஆவார். ஆண்டுதோறும் சூரசம்காரம் நிகழ்வு இக்கோயிலில் விமரிசையாகக் கொண்டாடப்படுகிறது. 2022ஆம் ஆண்டு ஏப்ரல் திங்கள் ஆறாம் நாள், இக்கோயிலின் கும்பாபிசேகம் நடைபெற்றது.
## இவற்றையும் காண்க
* பத்து மலை முருகன் சிலை

## மேற்கோள்கள்

## வெளி இணைப்புகள்
* GeoHack - ஏத்தாப்பூர் முத்துமலை முருகன் கோயில்

பகுப்பு:சேலம் மாவட்டத்திலுள்ள முருகன் கோயில்கள்
பெர்க்கிலியம்(III) குளோரைடு

**பெர்க்கிலியம்(III) குளோரைடு** (*Berkelium(III) chloride*) என்பது BkCl3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெர்க்கிலியம் முக்குளோரைடு என்ற பெயராலும் இது அழைக்கப்படுகிறது.  603 பாகை செல்சியசு வெப்பநிலையில் பெர்க்கிலியம்(III) குளோரைடு உருகும். நீரில் கரையும்.  பச்சை நிறத்தில் காணப்படும். இச்சேர்மம் அறுநீரேற்றை (BkCl3 6H2O) உருவாக்கும்.

## தயாரிப்பு
பெர்க்கிலியம்(III) குளோரைடு முதன்முதலில் 1970 ஆம் ஆண்டில் ஐதரசன் குளோரைடு வாயு மற்றும் பெர்க்கிலியம்(IV) ஆக்சைடு அல்லது பெர்க்கிலியம்(III) ஆக்சைடு ஆகியனவற்றைச் சேர்த்து 520° செல்சியசு வெப்பநிலையில் வினைபுரியச் செய்து தயாரிக்கப்பட்டது.
:Bk2O3 + 6HCl → 2BkCl3 + 3H2O

## வினைகள்
பெர்க்கிலியம்(III) குளோரைடு பெரிலோசீனுடன் வினைபுரிந்து பெர்க்கிலோசீனை (Bk(C5H5)3) உற்பத்தி செய்கிறது. இது ஆக்சாலிக் அமிலத்துடன் வினைபுரிந்து பெர்க்கிலியம்  ஆக்சலேட்டை உருவாக்குகிறது. இந்த ஆக்சலேட்டு ஐதரோகுளோரிக் அமிலத்துடன் சேர்ந்து ஈடுபடும் வினை பெர்க்கிலியம்(III) குளோரைடு சுத்திகரிப்பில் பயன்படுத்தப்படுகிறது.

## கட்டமைப்பு
நீரிலி வடிவ பெர்க்கிலியம்(III) குளோரைடு ஓர் அறுகோண படிக அமைப்பைக் கொண்டுள்ளது.  யுரேனியம் முக்குளோரைடுடன் ஒத்த கட்டமைப்பை பெற்று hP6 என்ற பியர்சன் குறியீட்டை கொண்டுள்ளது. உருகுநிலையை எட்டும் வரை சூடாக்கும்போது, ​​இது நேர்சாய்சதுரக் கட்டமைப்பு  கட்டத்திற்கு மாறுகிறது. அறுநீரேற்று வடிவ பெர்க்கிலியம்(III) குளோரைடு ஒற்றைச் சரிவச்சு படிகக் கட்டமைப்பில்  a = 966 பைக்கோமீட்டர், b = 654 பைக்கோமீட்டர் மற்றும்  c = 797 பைக்கோமீட்டர் என்ற அளவுருக்களுடன் அமெரிசியம் முக்குளோரைடு அறுநீரேற்றின் படிகக் கட்டமைப்பை ஒத்துள்ளது. அறுநீரேற்று வடிவ பெர்க்கிலியம்(III) குளோரைடில் BkCl2(OH2)6+ என்ற நேர் மின்னயனியும், Cl− என்ற எதிர்மின் அயனியும் உள்ளன.

## அணைவுச் சேர்மங்கள்
Cs2NaBkCl6 என்ற மூலக்கூற்று வாய்ப்பாட்டைக் கொண்ட அணைவுச் சேர்மமான சீசியம் சோடியம் பெர்க்கிலியம் குளோரைடு அறியப்படுகிறது. பெர்க்கிலியம்(III) ஐதராக்சைடு, ஐதரோகுளோரிக் அமிலம் மற்றும் சீசியம் குளோரைடு ஆகியவை சேர்ந்து வினைபுரிவதால் இந்த அணைவுச் சேர்மம் உற்பத்தி செய்யப்படுகிறது.

## மேற்கோள்கள்

பகுப்பு:பெர்க்கிலியம் சேர்மங்கள்
பகுப்பு:குளோரைடுகள்
மதுரை பிரசன்ன வெங்கடேச பெருமாள் கோயில்

**மதுரை பிரசன்ன வெங்கடேச பெருமாள் கோயில்** என்பது தமிழ்நாடு மாநிலத்தில் மதுரை மாவட்டத்தின் மதுரை நகரில் தெற்கு மாசி வீதியில் அமையப் பெற்றுள்ள ஒரு பெருமாள் கோயில் ஆகும். மதுரை சௌராட்டிர சபையினரால் இக்கோயில் நிருவகிக்கப்படுகிறது.

கடல் மட்டத்திலிருந்து சுமார் 188 மீட்டர் உயரத்தில்,  என்ற புவியியல் ஆள்கூறுகள் கொண்டு, மதுரை பிரசன்ன வெங்கடேச பெருமாள் கோயில் அமைந்துள்ளது.

இக்கோயிலின் மூலவர் பிரசன்ன வெங்கடேச பெருமாள்; தாயார் அலர்மேல்மங்கை ஆவர். உற்சவர் சீனிவாச பெருமாள் ஆவார். பள்ளி கொண்ட பெருமாள், நரசிம்மர், இலட்சுமி ஹயக்கிரீவர், பாண்டுரங்கன், ரகுமாயி தாயார், இராமர், வைஷ்ணவ விக்னேசுவரர், கருடாழ்வார், சுதர்சனர், அஞ்சலி ஆஞ்சநேயர், நடனகோபால நாயகி சுவாமி மற்றும் ஆண்டாள் ஆகியோரும் இக்கோயிலில் அருள்பாலிக்கின்றனர். இக்கோயிலின் தீர்த்தம் சர்வ அபீஷ்ட தீர்த்தம் ஆகும். பாஞ்சராத்ர முறைப்படி பூசைகள் செய்யப்படுகின்றன. கிருஷ்ண ஜெயந்தி, பங்குனி பிரம்மோற்சவம், இராம நவமி, ஆடிப் பூரம், இரத சப்தமி, புரட்டாசி சனிக்கிழமைகள் ஆகியவை இக்கோயிலில் சிறப்பாகக் கொண்டாடப்படுகின்றன. 'மாற்றுத் திருக்கோல சேவை' என்ற வைபவத்தில், சுவாமி ஆண்டாள் அலங்காரத்திலும் , ஆண்டாள் சுவாமி அலங்காரத்திலும் காட்சி தருகின்றனர்.
## மேற்கோள்கள்

## வெளி இணைப்புகள்
* GeoHack - மதுரை பிரசன்ன வெங்கடேச பெருமாள் கோயில்

பகுப்பு:மதுரை மாவட்டத்திலுள்ள பெருமாள் கோயில்கள்